b'\n_START_ARTICLE_\nEric Schmidt\n_START_SECTION_\nNuoruus\n_START_PARAGRAPH_\nSchmidt syntyi 27. huhtikuuta 1955 Washington D.C.:ss\xc3\xa4. H\xc3\xa4n oli yksi perheens\xc3\xa4 kolmesta lapsesta. H\xc3\xa4nen \xc3\xa4idill\xc3\xa4\xc3\xa4n Eleanorilla oli tutkinto psykologiassa ja h\xc3\xa4nen is\xc3\xa4ns\xc3\xa4 Wilson oli kansainv\xc3\xa4lisen talouden professori. Schmidt kasvoi Blacksburgissa, Virginiassa._NEWLINE_Schmidt opiskeli 1972 Yorktown High Schoolissa ja siirtyi opinnot suoritettuaan Princetonin yliopistoon, jossa aloitti arkkitehtuurin opinnot. Ne j\xc3\xa4iv\xc3\xa4t kuitenkin kesken ja Schmidt suoritti Princetonissa s\xc3\xa4hk\xc3\xb6tieteen kandinaatintutkinnon.\n_START_SECTION_\nUra\n_START_PARAGRAPH_\nSchmidt on suorittanut Kalifornian Berkeleyn yliopistossa maisterin -ja tohtorintutkinnon tietojenk\xc3\xa4sittytieteiss\xc3\xa4 sek\xc3\xa4 s\xc3\xa4hk\xc3\xb6tieteiden kandidaatintutkinnon Princetonin yliopistossa. H\xc3\xa4net palkattiin vuonna 1983 Sun Microsystemsille tekniikkajohtajaksi. Huhtikuussa 1997 Schmidth siirtyi Novellin p\xc3\xa4\xc3\xa4johtajaksi. Ennen Googlelle siirtymist\xc3\xa4 h\xc3\xa4n toimi n\xc3\xa4iden ammattien lis\xc3\xa4ksi Xeroxin Palo Alto Research Centeriss\xc3\xa4, Bell Laboratoriesilla ja Zilogilla.\n_START_SECTION_\nGooglella\n_START_PARAGRAPH_\nSchmidt on toiminut Googlella vuodesta 2001. Vuosien 2001 ja 2011 v\xc3\xa4lill\xc3\xa4 h\xc3\xa4n toimi Googlen p\xc3\xa4\xc3\xa4johtajana. Nyky\xc3\xa4\xc3\xa4n h\xc3\xa4n toimii hallituksen puheenjohtajana.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\n1980 Schmidt avioitui Wendy Susan Boylen (my\xc3\xb6hemmin Wendy Schmidt) kanssa. He saivat kaksi lasta, Sophien ja Allisonin. 2011 pari erosi.\n_START_SECTION_\nN\xc3\xa4kemyksi\xc3\xa4\n_START_PARAGRAPH_\nSchmidtin ennustuksen mukaan Internet jakautuu kahtia vuoteen 2028 menness\xc3\xa4 Yhdysvaltojen ja Kiinan johtamiin puoliskoihin. Kiinan sensuuri ja Internetiin p\xc3\xa4\xc3\xa4syn kontrolli johtaa siihen ett\xc3\xa4 Kiina alkaa k\xc3\xa4ytt\xc3\xa4\xc3\xa4 omaa versiota Internetist\xc3\xa4.'